एजेंडा आज तक के दूसरे दिन 'देसी गर्ल' प्रियंका चोपड़ा ने भी अपने सिनेमा और लाइफ पर बातें कीं. उन्होंने बताया कि वह जल्दी बोर हो जाती हैं, इसलिए डांस, एक्टिंग, सिंगिंग सब करती रहती हैं. बॉक्सर मैरीकॉम का पर्दे पर रोल निभाने को लेकर चल रही तैयारियों का जिक्र करते हुए प्रियंका बोलीं कि फिल्म के लिए उन्होंने थोड़ी-बहुत बॉक्सिंग सीखी है और अब वह हाई हील्स पहनकर भी बॉक्सिंग कर लेती हैं.